ADV Hervormde Kerk - Projek Bartimeus
Jy is hier: Tuis Wat doen ons alles? Gestremdheid Projek Bartimeus
Projek Bartimeus is in 2005 as gevolg van ‘n gesamentlike inisiatief van die Algemene Diakensvergadering (NH Kerk) en die Instituut geloods. Die projek het eerstens ten doel om die woord te bring aan gestremdes (toe te sien na die geestelike versorging van die gestremde), asook om fondse in te samel vir behoeftige leerders. Dit word bereik deur Bybels aan leerders te versprei, deur gemeentes meer bewus te maak om eredienste en kerkgeboue meer toegangklik te maak vir gestremdes en om doelgerigte opvoedkundige media en hulpmiddele te versprei.
Die Projek Bartimeus projekspan onderneem as gevolg hiervan ‘n landswye bewusmakings veldtog deur op uitnodiging besoek af te le aan Gemeentes van die drie Susterskerke. Laasgenoemde bied aan die gemeentelid die geleentheid om die wêreld vanuit die gestremde se oë en ervaring te beleef en om weereens te besef watter enorme groot voorreg dit is om normaal te wees. Die afgelope twee jaar is verskeie gemeentes deur die projekspan asook die gebaretaalkoor van die Transoranje-skool vir Dowes en ander gestremde leerders besoek. In 2011 is optredes by die volgende Gemeentes geskeduleer en reeds suksesvol afgehandel:
14 Aug - NHK Midpark Randfontein
21 Aug - NG Kerksondermure Midstream
28 Aug - NG Sesmylspruit
11 Sep - NH Oos-Moot
18 Sep - NG Kemptonpark-Oos
23 Okt - NG Kerksondermure Hippolaan
By al hierdie geleenthede het leerders van Transoranje-skool vir Dowes en Prinshofskool vir Gesiggestremdes opgetree. Terugvoer na afloop van besoeke dui daarop dat gemeentelede groot waarde daaruit put en verskeie vriendskapsbande word gesmee tussen gemeentelede en gestremde leerders wat tydens die geleenthede optree. Verskeie van die optredes word ook deur gestremde lidmate van die gemeentes self bygewoon. In die komende jaar sal daar gepoog word om leerders van die ander twee skole in Pretoria ook te betrek.
Fondsinsameling geskied deur middel van spaarbussies wat elke jaar aan elke gemeente voorsien word met die oog daarop om veral jongmense en finalejaar katkisante by die projek te betrek. Die beginsel is om jongmense te mobiliseer om ŉ geldjie bymekaar te maak vir iemand wat minderbevoorreg is. Die fondse wat elke jaar hierdeur ingesamel word dra by tot TOIBO se spesiale fonds vir behoeftige leerders in die vyf skole. Gedurende 2010 is ’n bedrag van R39 325 ingesamel.
Inkomstes vir Projek Bartimeus soos op 17 Okt 2011 is as volg:
Ander: Loslitdag: R7,679.78
Inkomste vanaf NHK:
Behoeftige Leerders: R70,000
Projek Bartimeus spreek ten eerstens sy dank uit teenoor Ons Skepper wat in Sy Voorsienigheid, ook op hierdie sigbare wyse, ’n verskil maak aan behoeftige leerders se lewens en tweedens vir elke lidmaat se volgehoue ondersteuning vanuit Gemeentes van die drie Susterskerke asook vanuit verskeie ander oorde. Ons sal nooit die waarde van hierdie dienswerk kan meet nie en ons staan verbyster voor die omvang van die donasies en skenkings wat deur mense se barmhartigheid ontvang word.